open-index/open-wikipedia-markdown huggingface dataset:
מרצל סקיי

**מַרְצֶל סֵקֶיי** (במקור **שטרן**, בהונגרית: **Székely Marcell**; טימישוארה, 1861 – בודפשט, 21 בפברואר 1939) היה אדריכל יהודי-הונגרי, המתכנן של רבים מבנייני הדירות בסגנון אר נובו מאוחר בבודפשט וכן מתכנן של בניינים תעשייתיים.

## ביוגרפיה
מרצל סקיי נולד כבנם של ליפוט שטרן וקטלין קראוס. הוא לא היה רק המתכנן, היזם והקבלן של הבניין ברחוב קיראי של 108, אלא הוא התגורר שם גם בעשור השני של המאה ה-20 עם אשתו הראשונה, מריה וכסלר ועם משפחתו. אחד מבניו, סטיב סקיי, הפך לבמאי קולנוע מפורסם בברלין, בבודפשט ובארצות הברית, בן אחר, לאסלו סקיי, כותב שירים ידוע בפריז, ובתו לילי הייתה שחקנית. שמו של סקיי מוזכר גם בעבודות האדריכליות של מוזיאון ארנסט. הוא הובא למנוחת עולמים בבית קברות היהודי ברחוב קוזמה בקבר המשותף עם אשתו השנייה פרנציסקה ריינר (30 א-3–4).

## עבודותיו (חלקי)
* בודפשט רובע 7, (כיום רחוב ינה רייטו 6.) בית מגורים, 1898-1900
* מתחם בנייני מבשלת הבירה קבאניה (כיום דרהר מבשלות בירה), ששוחזר והוכרז לשימור, נבנה במקור בין השנים 1905–1910 על בסיס התוכניות של מרצל סקיי ושל קארוי מוצ'אני .
* רובע 7 בודפשט רחוב קיראי 108, בניין מגורים, 1911
* רובע 7 בודפשט רחוב דמיאניץ' 26/B, בניין מגורים, 1914

## לקריאה נוספת
* מרצל סקיי ביוגרפיה ותמונות שנים מבנייניו

## קישורים חיצוניים
* רישום לגבי שטר מכר נוטריוני, 1918
* רישום לגבי שטר מכר נוטריוני, 1920

## הערות שוליים

קטגוריה:אדריכלי אר נובו
קטגוריה:בודפשט: אישים
קטגוריה:אדריכלים יהודים הונגרים
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1861
קטגוריה:הונגרים שנפטרו ב-1939
הגדר

**הגדר** (בספרדית: **La valla**) היא סדרת דרמה טלוויזיונית דיסטופית דוברת ספרדית, אשר החלה בשידור בספרד ב-19 בינואר 2020 ובספטמבר אותה שנה החלה להיות משודרת בתפוצה עולמית באמצעות נטפליקס.

## תיאור
ספרד, 2045.

המחסור הגובר במשאבי טבע הפך את הדמוקרטיות המערביות למשטרים דיקטטוריים המצדיקים את היעדר החירויות תמורת הבטחה להישרדות האזרחים. בספרד, באותה המידה, ממשלה דיקטטורית תופסת את השלטון. לאורך כל התקופה הזו, נגיף משמיד את ספרד. בעוד החיים באזורים הכפריים הופכים לבלתי אפשריים, מדריד הבירה חולקה לשני אזורים סגורים היטב: האחד מיועד לממשלה ולמיוחסים, והאזור השני מיועד לכל שאר האזרחים. הדרך היחידה לעבור מאזור לאזור היא לעבור את גדר המכשול המפרידה ביניהם, שעבורה יש דרישה לעבור את הרגולציה. 

בסדרה מסופר על משפחה אשר עברה למדריד על מנת להציל את בתם מרתה והופכת להיות חלק מפרשיה סביב מציאת חיסון לנגיף והפיכת בתם לקלף מיקוח, וזאת תוך היותם מחויבים לשרת את משפחתו של שר הבריאות.

## דמויות
* **אונקס אוגלדה**  – בתפקיד הוגו מוחיקה, אב המשפחה.
* **אוליביה מולינה**  – בתפקיד ג'וליה, אם המשפחה.
* **[[אלאונורה וקסלר]]** – בתפקיד עלמה לופז-דוראן, אשתו של שר הבריאות ואחראית על פרויקט החיסון.
* **אבל פולק**  – בתפקיד לואיס קוברוביאס, שר הבריאות.
* **אנג'לה מולינה**  – בתפקיד אמיליה נובל, אמן של ג'וליה ושרה.

## קישורים חיצוניים

קטגוריה:נטפליקס: תוכניות וסדרות
קטגוריה:תוכניות טלוויזיה שעלו לשידור בשנות ה-2020
קטגוריה:סדרות פוסט-אפוקליפטיות
קטגוריה:תוכניות טלוויזיה שמתרחשות באירופה
קטגוריה:תוכניות טלוויזיה בשפה הספרדית
רוברט קורל

**רוברט פלויד קורל ג'ויניור** (באנגלית: **Robert Floyd Curl Jr.**; 23 באוגוסט 1933 – 3 ביולי 2022) היה כימאי אמריקאי, זוכה פרס נובל לכימיה לשנת 1996 ביחד עם הארי קרוטו וריצ'רד סמולי, על גילוי הפולרן. כיהן כפרופסור באוניברסיטת רייס.

## ביוגרפיה
רוברט קורל נולד ב-23 באוגוסט 1933 בדרום טקסס שבארצות הברית. בשנת 1954 סיים קורל את התואר הראשון באוניברסיטת רייס, ובשנת 1957 קיבל תואר דוקטור באוניברסיטת קליפורניה בברקלי. את הפוסט-דוקטורט עשה באוניברסיטת הרווארד.

נפטר ביוסטון ב-3 ביולי 2022.

## קישורים חיצוניים

* 
* 

קטגוריה:זוכי פרס נובל לכימיה
קטגוריה:זוכי פרס נובל אמריקאים
קטגוריה:בעלי תואר דוקטור מאוניברסיטת קליפורניה בברקלי
קטגוריה:חברי האקדמיה הלאומית למדעים של ארצות הברית
קטגוריה:בוגרי אוניברסיטת רייס
קטגוריה:סגל אוניברסיטת רייס
קטגוריה:אמריקאים שנולדו ב-1933
קטגוריה:אמריקאים שנפטרו ב-2022
קטגוריה:בוגרי הקולג' לכימיה באוניברסיטת קליפורניה בברקלי
ריצ'רד סמולי

**ריצ'רד ארט סמולי** (באנגלית: **Richard Smalley**; 6 ביוני 1943 – 28 באוקטובר 2005) היה כימאי אמריקאי, זוכה פרס נובל לכימיה לשנת 1996 ביחד עם הארי קרוטו ורוברט קורל, על גילוי הפולרן.

## ביוגרפיה
ריצ'רד סמולי נולד ב-6 ביוני 1943 באקרון שבאוהיו, כצעיר מבין ארבעה אחים וגדל בקנזס סיטי שמיזורי. בשנת 1965 סיים קורל את התואר הראשון באוניברסיטת מישיגן, ובשנת 1973 הפך לדוקטור באוניברסיטת פרינסטון. את הפוסט-דוקטורט עשה סמולי באוניברסיטת שיקגו בשנים 1973–1976. בשנה זו הצטרף לאוניברסיטת רייס ובשנת 1990 מונה לפרופסור. בשנה זו הצטרף סמולי לאקדמיה הלאומית למדעים ובשנה שלאחר מכן לאקדמיה האמריקאית לאמנויות ולמדעים.

בשנת 1996 זכה סמולי במדליית פרנקלין.

סמולי נפטר מלוקמיה בגיל 62 ב-28 באוקטובר 2005 במרכז מ' ד' אנדרסון לסרטן באוניברסיטת טקסס ביוסטון אשר בטקסס.

## קישורים חיצוניים

* 
* 

קטגוריה:אמריקאים ילידי אוהיו
קטגוריה:אקרון: אישים
קטגוריה:זוכי פרס נובל לכימיה
קטגוריה:זוכי פרס נובל אמריקאים
קטגוריה:חברי האקדמיה הלאומית למדעים של ארצות הברית
קטגוריה:בעלי תואר דוקטור מאוניברסיטת פרינסטון
קטגוריה:בוגרי אוניברסיטת מישיגן
קטגוריה:חוקרי ננוטכנולוגיה
קטגוריה:סגל אוניברסיטת רייס
קטגוריה:זוכי מדליית פרנקלין
קטגוריה:אמריקאים שנולדו ב-1943
קטגוריה:אמריקאים שנפטרו ב-2005
ג'ון ווקר (כימאי)

**ג'ון ארנסט ווקר** (באנגלית: **John Ernest Walker**; נולד ב-7 בינואר 1941) הוא כימאי בריטי, זוכה פרס נובל לכימיה לשנת 1997 ביחד עם פול בויר, על "הארת המנגנון האנזימטי בבסיס סינתזת האדנוזין טריפוספט".

## ביוגרפיה
ג'ון ווקר נולד ב-7 בינואר 1941 באזור יורקשייר והאמבר שבאנגליה. קורל סיים את התואר הראשון באוניברסיטת אוקספורד, ובשנת 1969 הפך לדוקטור. משלב זה ועד 1971 עבד באוניברסיטת ויסקונסין–מדיסון. ב-1974 הצטרף למעבדת MRC לביולוגיה מולקולרית בקיימברידג'.

בשנת 1999 זכה בעיטור Knight Bachelor ובשנת 2012 במדליית קופלי. הוא היה חבר באקדמיה הלאומית למדעים ובחברה המלכותית.

## קישורים חיצוניים

* 

קטגוריה:זוכי פרס נובל לכימיה
קטגוריה:זוכי פרס נובל בריטים
קטגוריה:כימאים בריטים
קטגוריה:בוגרי אוניברסיטת אוקספורד
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטת ויסקונסין–מדיסון
קטגוריה:עמיתי החברה המלכותית
קטגוריה:אבירים בריטים
קטגוריה:חברי האקדמיה אירופיאה
קטגוריה:סגל מעבדת MRC לביולוגיה מולקולרית
קטגוריה:בריטים שנולדו ב-1933
קונד'ה

**קונד'ה אפ אדרן** (בוולשית: **Cunedda ap Edern**; סביבות 386–460) המוכר גם בכינויו **קונד'ה הקיסר** (בוולשית: **Cunedda Wledig**) היה מלך וולשי אשר ייסד את ממלכת גוויניד' בצפון-מערב ויילס ב.

קונד'ה מוזכר בהיסטוריה בריטונום בשם קונדאג (Cunedag) ומקור שמו הוא ככל הנראה קונו דאגוס (Cuno-dagos) שמשמעו בברטונית "לוחם טוב" או "בעל לוחמים טובים". על פי המסורת, קונד'ה היה בן למשפחה של שליטים בריטנו-רומאיים מ"הצפון הקדום" (בוולשית: Hen Ogledd) שבדרום סקוטלנד של ימינו, אזור בעל קשר רב עם ויילס בתקופת סוף השלטון הרומאי (שהסתיים סביב 410 לספירה). סבו של קונד'ה, פדרן בייסרוד' ("טוניקה אדומה"), מזוהה עם מנהיג בעל משרה חשובה מטעם השלטון הרומאי אשר הנהיג את שבט הווטדיני באזור נהר הפורת' כנגד פשיטות הפיקטים מצפון לחומת אנטונינוס.

ככל הנראה בהתאם לבקשה מהקיסר הרומאי מגנוס מקסימוס או השליט הברטוני וורטיגרן, קונד'ה עבר לצפון ויילס יחד עם לוחמי שבט הווטדיני במטרה להילחם בפשיטות האיריות והפיקטיות באזור. שם התמקם ככל הנראה תחילה באזור צ'סטר (כיום סמוך לגבול אנגליה ויילס) ובהמשך התבסס מערבה משם (צפון-מערב ויילס) בקרבת אזורי הפלישה של השבטים האירים, שם ייסד את ממלכת גוויניד' ובית קונד'ה שעמד בראשה למשך כ-375 שנים עד לשנת 825 כאשר עלה בית מנאו לכס הממלכה. לפי נניוס, בנו, קרדיג, ייסד את ממלכת קרדיגיון.

על פי המסורת, קונד'ה נחשב סבא רבא של דייוויד הקדוש.

## קישורים חיצוניים
* קונד'ה אפ אדרן באתר ה-BBC.
* קונד'ה, מלך צפון ויילס באתר Early British Kingdoms.

קטגוריה:ערכים שבהם תבנית בריטניקה אינה מתאימה
קטגוריה:מלכי ויילס
קטגוריה:הצפון הקדום
קטגוריה:ילידי 386
קטגוריה:נפטרים ב-460
לרבי זקאל

**לרבי זקאל** (19 במאי 1934 – 17 בספטמבר 2010) היה שחקן קולנוע וקומיקאי אלג'יראי.

## חיים אישיים
לרבי זקאל נולד ב־19 במאי 1934 בעיר אלג'יר, אלג'יריה. הוא נפטר ב־17 בספטמבר 2010 באלג'יר, אלג'יריה בגיל 76 לאחר שנפל ממרפסתו, ונקבר בבית העלמין סידי משמד.

## קריירת משחק
זקאל החל את קריירת המשחק שלו בשנות החמישים ושיחק בסרטים רבים ושונים, כאשר תפקידו הבולט ביותר הגיע בקרב אלג'יר. הוא גם שיחק תפקיד בסרט הצרפתי מקל אדום  (בצרפתית: Bâton Rouge) שביים רשיד בושארב . היה לו גם תפקיד בסרט Si Mohand U Mhand, l'insoumis. תפקידו האחרון של זקאל היה בדרמה הצרפתית מחוץ לחוק (הורס-לה-לוי), שהוצגה בשנת 2010.

בפתיחת פסטיבל הסרטים הערבי הבינלאומי בעיר אורן 2010 שהתקיים באלג'יריה, לרבי זקאל הוזמן כאחד משלושת האמנים הערביים הגדולים, יחד עם האמנית האלג'יראית חפיה בודרה  והשחקנית חאיאת אל-פהד השחקנית, שדרנית, סופרת ומפיקה כוויתית.

## סרטים
* 2010 עצי הדקל הפצועים
* 2010 הנוסע האחרון (סרט קצר)
* 2010 מנודה
* 2008 המרדן
* 2006 חמאה לבנה אדומה
* 2004 פטימה, האלג'יראית מדקר
* 2004 החשודים
* 2002 רחובות אלג'יר (הפקה טלוויזיונית)
* 1993 כבוד השבט
* 1993 סתיו ... אוקטובר באלג'יר
* 1990 מהוליווד לטמנראסט
* 1985 מקל אדום
* 1981 התליין בוכה (הפקה טלוויזיונית)
* 1980 עלי בארץ התעתועים
* 1975 אחדת סנובובך אל-ג'אמר
* 1972 אל גאולה
* 1969 האופיום והמקל
* 1968 חסן טרו הטרוריסט

## קישורים חיצוניים

*  
* לרבי זקאל באתר IMDb 
* לרבי זקאל באתר התיאטרון הלאומי האלג'יראי 

## הערות שוליים

קטגוריה:אלג'יראים
קטגוריה:קומיקאים
קטגוריה:שחקני קולנוע וטלוויזיה
קטגוריה:אלג'יראים שנולדו ב-1934
קטגוריה:אלג'יראים שנפטרו ב-2010
אלן מקדיארמיד

**אלן גרהאם מקדיארמיד** (באנגלית: **Alan Graham MacDiarmid**; 14 באפריל 1927 – 7 בפברואר 2007) היה כימאי ניו זילנדי-אמריקאי, זוכה פרס נובל לכימיה לשנת 2000 ביחד עם אלן היגר, על "גילוי ופיתוח פולימרים מוליכים חשמלית". בחייו פרסם למעלה מ-600 מאמרים.

## קורות חיים
אלן מקדיארמיד נולד ב-14 באפריל 1927 בחבל ולינגטון שבניו זילנד, כאחד מבין חמישה אחים במשפחה יחסית ענייה. עוד בילדותו פיתח עניין בכימיה.

בשנת 1947 סיים מקדיארמיד את התואר הראשון, ובשנת 1953 הפך לדוקטור באוניברסיטת ויסקונסין–מדיסון. כשנתיים מאוחר יותר סיים דוקטורט שני באוניברסיטת קיימברידג'. לאחר הלימודים עבד מקדיארמיד באוניברסיטת סנט אנדרוז כשנה. לאחר מכן עבר ללמד באוניברסיטת פנסילבניה, שם מונה לפרופסור מן המניין בשנת 1964. בשנת 2002 החל ללמד גם באוניברסיטת טקסס בדאלאס.

בשנת 1993 זכה מקדיארמיד במדליית בנג'מין פרנקלין. בשנת 2002 קיבל את עיטור מסדר ניו זילנד וכשנה לאחר מכן צורף לחברה המלכותית.

מקדיארמיד נפטר ב-7 בפברואר 2007 בפנסילבניה לאחר שנפל במדרגות. לאחר מותו נקרא על שמו המכון לננוטכנולוגיה באוניברסיטת טקסס בדאלאס.

## קישורים חיצוניים

* 
* 

קטגוריה:זוכי פרס נובל לכימיה
קטגוריה:זוכי פרס נובל אמריקאים
קטגוריה:חברי האקדמיה הלאומית למדעים של ארצות הברית
קטגוריה:מסדר ניו זילנד
קטגוריה:מדענים ניו זילנדים
קטגוריה:מהגרים מניו זילנד לארצות הברית
קטגוריה:בוגרי אוניברסיטת ויקטוריה בוולינגטון
קטגוריה:בעלי תואר דוקטור מאוניברסיטת ויסקונסין–מדיסון
קטגוריה:בעלי תואר דוקטור מאוניברסיטת קיימברידג'
קטגוריה:סגל אוניברסיטת פנסילבניה
קטגוריה:עמיתים זרים בחברה המלכותית
קטגוריה:אמריקאים שנולדו ב-1927
קטגוריה:אמריקאים שנפטרו ב-2007
בו פיפ (דמות דיסני)

**בו פיפ** (באנגלית: **Bo Peep**) היא דמות מתוך הזיכיון "צעצוע של סיפור", שהופיעה לראשונה בתור דמות משנית ומושא אהבתו של וודי בסרטים "צעצוע של סיפור" ו"צעצוע של סיפור 2". לאחר שניתנה למישהו אחר לפני אירועי הסרט "צעצוע של סיפור 3", חזרה בו לסרט "צעצוע של סיפור 4" בתפקיד מרכזי. הדמות דובבה במקור על ידי אנני פוטס, ובעברית על ידי שרון אלימלך (הסרט הראשון), עדי טופול (הסרט השני) ואילנית גרשון (הסרט הרביעי). דמותה של בו פיפ מבוססת על שיר הילדים "בו פיפ הקטנה".

## אודות הדמות
### צעצוע של סיפור
הדמות הוצגה בצעצוע של סיפור כבובת פורצלן ליד מנורה יחד עם כבשה-תלת-ראשית אשר שייכת למולי, אחותו של אנדי. למרות זאת, אנדי משחק בה יחד עם שאר הצעצועים. במשחקים של אנדי היא ידועה בתור "העלמה במצוקה" בסיפורים. בו היא מושא אהבתו של וודי, ומשמשת כקול ההיגיון בשיחות ביניהם היא עדינה, נחמדה וטובת לב. כאשר וודי היה עצוב, מכיוון שבאז לקח את כל תשומת הלב מחבריו הצעצועים, היא ניסתה לעודד אותו, אפילו כשהוא נעלם היא דאגה לו. לאחר שוודי זרק את באז מהחלון, היא הייתה היחידה שלא כעסה עליו. בסוף הסרט, כשוודי ובאז חזרו הביתה, היא נשקה לוודי בחג המולד.

### צעצוע של סיפור 2
בסרט צעצוע של סיפור 2, כיכבה בו פיפ בהתחלה ובסוף הסרט כאשר היא התחילה עם וודי ואומרת לו שלאנדי אכפת ממנו לא משנה איך הוא.

### צעצוע של סיפור 3
בסרט צעצוע של סיפור 3, בו פיפ לא דיברה וכמעט ולא נראתה בסרט, היא הופיעה בפלאשבקים של אנדי כשהיה ילד קטן. לאחר מכן בתחילת הסרט נחשף, כי היא הייתה אחת מהצעצועים שנתרמו למישהו אחר.

### צעצוע של סיפור 4
ממוזער|ימין|260px|דמותה של בו פיפ בצעצוע של סיפור 4

בסרט צעצוע של סיפור 4, כיכבה בו פיפ בתפקיד מרכזי. בתחילת הסרט נחשף כיצד בו וודי נפרדו, בזמן שהם הצילו את RC מהשיטפון, מולי תרמה את בו פיפ והמנורה למישהו אחר.

כאשר וודי וחברו מזלגוני חפשו את הרכב של משפחתה של בוני הם עברו ליד חנות עתיקות וראו את המנורה של בו. בחנות וודי שאל בובה בשם גאבי גאבי אם היא ראתה את בו, והיא אמרה שאם הוא ייתן לה את התיבה הקולית, היא תסכים. וודי ברח אל מגרש המשחקים ומזלגוני נחטף. במגרש המשחקים, וודי התאחד מחדש עם בו פיפ ועם הכבשים שלה: "נכס", "צאן" ו"ברזל". בו בהתחלה לא הסכימה לעזור לו, אבל מהר מאוד שינתה את דעתה. בעזרתם של באז ועוד כמה צעצועים בשם גיגל מקדימפלס, דאקי ובאני ודיוק קאבום, הם ניסו להציל את מזלגוני ללא הצלחה. וודי לא רצה לוותר אולם בו ושאר הצעצועים הלכו. וודי הגיע להסכם עם גאבי גאבי, הוא נתן לה את התיבה הקולית והיא שחררה את מזלגוני, אולם הילדה הרמוני לא רצתה אותה. לאחר ששמעה את גיגל מקדימפלס על הנאמנות של וודי, הבינה בו שוודי צדק ורצה לעזור לוודי כדי למצוא לגאבי גאבי ילדה חדשה. ביריד, גאבי גאבי ראתה ילדה אבודה בוכה ובעזרתם של וודי, בו ושאר הצעצועים היא זכתה לאימוץ מצד הילדה והיא התאחדה עם הוריה וגאבי גאבי הפכה למאושרת. וודי ובו נאלצו שוב להיפרד, אולם לאחר שיחת תמיכה מבאז הבין וודי כי עליו להישאר עם בו. לאחר שנפרדו מהצעצועים, וודי ובו חזרו להיות יחד ביריד ומצאו להם חיים חדשים במציאת בעלים חדשים לצעצועים.

### חיי מנורה
הסרט הקצר חיי מנורה מתרחש לאחר שוודי נפרד מהצעצועים ונשאר עם בו ביריד, שם היא ספרה לו על מה שקרה לה במשך כל הזמן מאז שמולי תרמה אותה ועד שמצאה את יעודה במגרש המשחקים. הסרט הופץ בדיסני+ ב-31 בינואר 2020.

## קישורים חיצוניים

## הערות שוליים

קטגוריה:דמויות בדיוניות
קטגוריה:דמויות מצעצוע של סיפור
קטגוריה:דמויות קולנועיות
קטגוריה:דמויות מסרטי פיקסאר
קרחון המפריז

**קרחון המפריז** או **קרחון האמפריז** (באנגלית: **Humphries Glacier**)), הוא קרחון יובלי, בהרי ויקטורי, אזור חוף בורכגרווינק, בארץ ויקטוריה, שבאנטארקטיקה.

הקרחון ממוקם ממזרח בסמוך לקרחון אינגהם.

הקרחון תלול ביותר.

הקרחון זורם לכיוון דרום-מערב; הקרחון נשפך לקרחון בורכגרווינק מצפון-מערב להר פריור.

גובהו של הקרחון 580 מטרים מעל פני הים.

## היסטוריה
### גילוי הקרחון

הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1962.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של ג'ון ג'י. המפריז (John G. Humphries), מניו זילנד, שהיה חוקר יונוספרה בתחנת האלט בשנת 1957.

## קישורים חיצוניים
* קרחון המפריז באתר הסקר הגאולוגי של ארצות הברית
* קרחון המפריז באתר הגאזט האנטארקטי המשווה SCAR של ממשלת אוסטרליה
* מפת אזור קרחון המפריז
* מחשבון מרחקים - המרחק מקרחון המפריז לאתרים סמוכים

## הערות שוליים

המפריז
המפריז
קטגוריה:ערכים עם קואורדינטות
קרחון בר

**קרחון בֶּר** (באנגלית: **Behr Glacier**), הוא קרחון יובלי בהרי ויקטורי, אזור חוף בורכגרווינק, בארץ ויקטוריה שבאנטארקטיקה.

אורכו של הקרחון כ-11 קילומטרים והוא תלול מאוד. הקרחון זורם לכיוון מזרח לאורך הצד הצפוני של רכס קלאפ ונשפך אל קרחון בורכגרווינק.

## היסטוריה
### גילוי ומיפוי הקרחון

הקרחון מופיע לראשונה במפה ניו זילנדית משנת 1960, אשר נערכה בהתבסס על תצלומי אוויר שצולמו על ידי צי ארצות הברית.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים, על שמו של קולונל רוברט בהר (Robert Behr) מחיל האוויר של ארצות הברית, שהיה בוועדת המדיניות האנטארקטית של ארצות הברית ( U.S. Antarctica Policy Board) וסייע בבחינת המדיניות של ארצות הברית ביחס לאנטארקטיקה בתקופה שבין 1970–1971.

## קישורים חיצוניים
* קרחון בהר באתר הגאזטיר האנטארקטי של ממשלת ניו זילנד
* קרחון בהר באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון בהר
* קרחון בהר באתר mindat
* מחשבון מרחקים - המרחק מקרחון בהר לאתרים סמוכים
* סטטיסטיקות מזג אוויר ונתוני מזג אוויר היסטוריים עבור קרחון בהר

## הערות שוליים

בהר
בהר
קטגוריה:ערכים עם קואורדינטות
ג'יימס וולק

**ג'יימס וולק** (באנגלית: **James Wolk**; נולד ב-22 במרץ 1985) הוא שחקן קולנוע וטלוויזיה אמריקאי-יהודי.

## ראשית חייו
וולק נולד בפרמינגטון הילס, מישיגן, בנם של אדי, מורה לאמנות, ורוברט וולק, בעל חנות נעליים. משפחתו יהודית. הוא סיים את בית הספר התיכון נורת' פרמינגטון בשנת 2003 ובבית הספר למוזיקה, תיאטרון ומחול באוניברסיטת מישיגן בשנת 2007.

## קריירה
בשנת 2008, וולק זכה בתפקיד הטלוויזיה הראשון שלו בכיכובו בסרט הדרמה בחזית הכיתה בהפקת ערוץ הולמרק, בתפקיד בראד כהן. לאחר מכן שיחק בשנת 2009, בסרט "Solving Charlie". בשנת 2010 לוהק וולק לתפקיד הראשי בסדרת הדרמה של רשת פוקס, "*Lone Star*". רשת פוקס ביטלה את הסדרה לאחר שישה פרקים.

בשנת 2010, וולק שיחק תפקיד של וויל בסרט הקומדיה הרומנטית "רק לא את". הוא שיחק את כותב הנאומים הנשיאותי בסדרת הטלוויזיה "ג'ורג'טאון", פיילוט של רשת ABC משנת 2011 שלא שודר לבסוף.

בסתיו 2011 הצטרף וולק לצוות השחקנים העונה השנייה של סדרת הדרמה "חסרי בושה". העונה השנייה הוקרנה לראשונה ב-8 בינואר 2012. וולק שיחק את התפקיד החוזר של גרנט בשלושה פרקים של הסדרה הקומית "הכול לטובה", ששודרה לראשונה ב־8 בפברואר 2012. בשנת 2012, וולק כיכב במיני סדרת הטלוויזיה "חיות פוליטיות", בהשתתפותם של סיגורני ויבר וקירן היינדס. וולק גילם את דאגלס המונד, בנו "הטוב" של נשיא ארצות הברית לשעבר (הינדס) ומזכירת המדינה הנוכחית (וויבר).

בשנת 2013 הצטרף וולק לצוות השחקנים העונה השישית של סדרת הדרמה התקופתית "מד מן". הוא שיחק בתפקיד מנהל החשבונות בוב בנסון. וולק היה מועמד לפרס סאטורן על תפקידו. בעונת הטלוויזיה 2013–2014 היה וולק חלק מצוות השחקנים של סיטקום CBS "המשוגעים", בכיכובם של רובין ויליאמס ושרה מישל גלר.

בנובמבר 2014 לוהק וולק לתפקיד הראשי בסדרת מותחני הדרמה "Zoo", המבוססת על הרומן מאת ג'יימס פטרסון ומייקל לדווידג'. וולק כיכב גם כ"קרייג" בסרט הקומדיה משנת 2014 "אתה מתבדח?", בתור נוח ברנשטיין בסרט הדרמה הקומית משנת 2014, "תמיד תהיה וודסטוק", וכמייק פני בסרט הדרמה "ניסוי כלא סטנפורד" משנת 2015. הוא גם כיכב כפיליפ בסרט הקומדיה העצמאי "זה קורה", המתמקד באח ואחות מנוכרים שיוצאים לדרך כדי למצוא את סבתם הנמלטת.

בשנת 2016 וולק כיכב כבראד בסרט המותחן "Mercy", אותו כתב וביים כריס ספארלינג. בשנת 2017 שיחק מיליארדר צעיר חדשני בטכנולוגיה, במספר פרקים של סדרת הדרמה "מיליארדים". בשנת 2018 שיחק כסוכן המיוחד של ה-FBI, ג'ף קלייטון, בסדרת הדרמה של אולפני אמזון, "גוליית". בסוף 2018, וולק לוהק לתפקיד סנאטור ג'ו קינ ג'וניור בסדרת הטלוויזיה "השומרים".

בשנת 2020 פורסם כי הוא ישחק בפיילוט לסדרה "Ordinary Joe", שנכתב על ידי ראסל פרינד וגארט לרנר.

בשנת 2023 שיחק בסרטו של ג'ורג' קלוני, הבחורים בסירה.

## חיים אישיים
וולק חבר בדירקטוריון של קרן בראד כהן טורט. בין השנים 2009 ל-2012 הוא התנדב גם במחנה Twitch and Shout, שהוא מחנה בווינדר, ג'ורג'יה לילדים בגילאי 7 עד 17 הסובלים מתסמונת טורט.

וולק פגש את אליזבת ג'יי לינץ', מורה בבית הספר, בזמן ששניהם התנדבו במחנה. ביוני 2015 נישאו השניים בטקס שנערך באחוזת קרוסאודס, יקב פירסטון בלוס אוליבוס, קליפורניה. בשנת 2017 נולד להם בן.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת מישיגן
קטגוריה:אמריקאים שנולדו ב-1985
פרס המוזיקה של בילבורד לאמן המוביל

**[[פרס המוזיקה של בילבורד]]** **לאמן המוביל** הוענק לראשונה בשנת 1993. הוא הופסק במהלך הטקס בשנת 1994, אך חזר שוב בשנה שלאחר מכן. רק שישה אמנים זכו בפרס פעמיים: 50 סנט, אדל, דסטיניז צ'יילד, טיילור סוויפט, אשר ודרייק. סוויפט היא האמנית בעלת מספר המועמדויות הגבוה ביותר בקטגוריה זו עם תשע מועמדויות.

## זוכים ומועמדים
הזוכים מופיעים ראשונים ובפונט **מודגש**.

### המאה ה-20

### המאה ה-21

## שיאני זכיות ומועמדויות

## הערות שוליים

אמן
Hits (כתב עת)

**Hits** (בעברית: **להיטים**; מוכר כ-**Hits Daily Double**) הוא כתב עת אמריקאי שעוסק במוזיקה האמריקאית. הוא נוסד על ידי לני ביר ודניס לאבינתל, שעבדו בעבר בקידום עצמאי והוא הושק בפורמט דפוס באוגוסט 1986. בשנת 1997 הוא הפך לגיליון ה-"tip" המצליח ביותר בעולם המוזיקה.

גרסת האינטרנט של המגזין, Hits Daily Double, נוסדה לראשונה במאי 2000. תוכן המגזין כולל מכירות שבועיות ונתוני רדיו, ראיונות עם אנשי תעשיית המוזיקה, חדשות שבועיות על סרטים מצוירים ומוזיקה ומצעדים המורכבים משזאם, Vevo ומדיה-בייס.

## מכירות אלבומים
כתב העת זכה להוקרה ולפופולריות רבה בעקבות כך שהוא מדווח על המכירות השבועיות של אלבומים. טבלת המכירות שכתב העת מפרסם מורכבת מ-50 אלבומים ומשקפת את ההערכות של מצעד הבילבורד 200. ישנן הערכות מוקדמות והערכות סופיות.

## קישורים חיצוניים
* 

## הערות שוליים

קטגוריה:שבועונים
קטגוריה:ארצות הברית: כתבי עת
קטגוריה:כתבי עת למוזיקה
Thick

"**Thick**" (בעברית: "**עָבֶה**") הוא סינגל שהוקלט על ידי די ג'יי צוז וביט-קינג. בהמשך, הוציאו השניים רמיקס רשמי, בו משתתפת הראפרית האמריקאית מייגן די סטליון. הוא יצא לאור ב-10 ביולי 2020, בהוצאת חברת התקליטים קריאייט מיוזיק גרופ. הרמיקס יצא לאור ב-30 באוקטובר באותה השנה.

## רקע וכתיבה
השיר במקור נכתב על ידי די ג'יי צ'וז ביחד עם ביט-קינג שגם ביצעו אותו. בהמשך, יצא הרמיקס הרשמי שלו בו משתתפת מייגן די סטליון, שהתווספה לקרדיטים שלו כאחת מכותבותיו. השיר לא זכה להצלחה בצאתו, אך בהמשך הפך לוויראלי בטיקטוק, מה שהוביל אותו להצליח ברחבי העולם.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-22 מיליון השמעות.

## רמיקס
הרמיקס הרשמי של השיר יצא לאור ב-30 באוקטובר 2020, תוך שזכה להצלחה כאשר צבר למעלה מ-3.5 מיליון השמעות בספוטיפיי.

## מיקומי שיא

## קישורים חיצוניים

## הערות שוליים

קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירים על מיניות
Body (שיר של מייגן די סטליון)

"**Body**" (בעברית: "**גוּף**") הוא סינגל שהוקלט על ידי הראפרית האמריקאית מייגן די סטליון. הוא יצא לאור ב-20 בנובמבר 2020, בהוצאת חברות התקליטים 1501 סירטיפייד ו-300 אנטרטיינמנט, כסינגל השלישי מתוך אלבום הבכורה שלה, *[[Good News]]*.

השיר הגיע למקום החמישי במצעד שבניו זילנד.

## רקע וכתיבה
"Body" הוא שיר ארוטי המדבר על NSFW; סימון המדבר על פרסום דבר מה במרחב אינטרנטי כלשהו כגון פורום, בלוג או רשת חברתית, בצמוד לקישורים המכילים עירום, פורנוגרפיה, אלימות, גסויות או כל תוכן אחר שאינו מתאים לצפייה במקום פומבי או סביבה פורמלית כגון מקום עבודה.

נכון לאוקטובר 2020, מונה הצפיות של הקליפ עומד על למעלה מ-8.5 מיליון צפיות.

## וידאו קליפ
הווידאו קליפ של "Body" בוים על ידי קולין טילי והופץ בסמוך לצאת האלבום עצמו. הוא שודר בשידור חי כחלק מ-"YouTube Originals". בהקרנת הבכורה שלו מייגן די סטליון אמרה למעריצים שלה, "אתם הולכים לצפות בקליפ בו מוצג גוף האדם בשלל תנוחות שונות. הוא מדבר על להיות בטוחה בגוף ובמיניות שלך".

נכון לדצמבר 2020, מונה הצפיות של הקליפ עומד על למעלה מ-17 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:וידאו קליפים שבוימו על ידי קולין טילי
קטגוריה:שירים על מיניות
קטגוריה:סינגלים בהוצאת 300 אנטרטיינמנט
יחסי הרשות הפלסטינית – קפריסין

**יחסי [[הרשות הפלסטינית]]–[[קפריסין]]** מאופיינים בידידות קרובה ובברית פוליטית. שתיהן היו מושבות בריטיות. קפריסין הכירה ברשות הפלסטינית מיד לאחר הכרזתה. לרשות הפלסטינית יש שגרירות בניקוסיה ולקפריסין יש נציגות ברמאללה.

ב-25 בינואר 1973 נהרג בפיצוץ מטען בחדרו נציג אש"ף בקפריסין עבד אל-חיר.

בינואר 2011, אישרה ממשלת קפריסין את הכרתה ברשות הפלסטינית משנת 1988, והוסיפה כי לא תכיר בשינויים כלשהם בגבולות 1967.

## ראו גם
* יחסי החוץ של הרשות הפלסטינית

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
דולב אזולאי

**דולב אזולאי** (נולד ב-9 באוקטובר 1997) הוא כדורגלן ישראלי המשחק בעמדת הבלם בהפועל נוף הגליל.

## קריירה
אזולאי התחיל את הקריירה שלו במחלקת הנוער של הפועל נוף הגליל. ב-2 בנובמבר 2015, אזולאי ערך את הופעת הבכורה שלו בקבוצה הבוגרת, בתיקו 1-1 נגד הפועל עפולה. ב-12 בינואר 2018, אזולאי הבקיע את שער הבכורה שלו בקריירה בניצחון 2–4 נגד הפועל חדרה.

ב-23 ביולי 2018, חתם במכבי נתניה מליגת העל. ב-25 באוגוסט 2018, אזולאי ערך את הופעת הבכורה שלו בליגת העל, בהפסד 0–5 להפועל חיפה. ב-16 בדצמבר 2020, אזולאי הבקיע את שער הבכורה שלו בליגת העל, בתיקו 2-2 נגד מכבי תל אביב.

ב-16 ביוני 2021 חזר להפועל נוף הגליל.

ב-19 ביוני 2022 חתם במכבי פתח תקווה. כעבור עונה חזר לנוף הגליל.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני הפועל נוף הגליל
קטגוריה:כדורגלני מכבי נתניה
קטגוריה:כדורגלני מכבי פתח תקווה
קטגוריה:ציפורי: אישים
קטגוריה:ישראלים שנולדו ב-1997
A Little Bit Longer

**A Little Bit Longer** (בעברית: **עוד קצת זמן**) הוא אלבום האולפן השלישי של הלהקה האמריקאית האחים ג'ונאס ואלבומם השני שיצא תחת הוצאת הוליווד רקורדס. הוא יצא לאור ב-12 באוגוסט 2008. לאלבום קדמו שלושה סינגלים, "Burnin' Up", "Lovebug" ו-"Tonight".

## רקע
שם האלבום, "A Little Bit Longer", נלקח מהשיר הסוגר את האלבום בעל אותו השם, אותו כתב ניק ג'ונאס על תחושותיו לגבי מחלתו - סוכרת מסוג 1. עטיפת האלבום יצאה לאור על ידי "טים ג'ונאס", מועדון המעריצים הרשמי של האחים ג'ונאס, לחברי מועדון המעריצים באמצעות עלון דואר אלקטרוני ב-20 ביוני 2008.

## קידום
ב-5 באוגוסט 2008 הועלה האלבום ל-The Leak של MTV, המאפשר להשמיע את האלבום לפני יציאתו לשוק. הלהקה ביצעה את הסינגל השני שלהם, "Lovebug" בטקס פרסי הווידאו קליפים של MTV לשנת 2008.

אחד השירים הנוספים, "Live to Party", היה מאוחר יותר שיר הנושא של תוכנית הטלוויזיה שלהם, "ג'ונאס".

## סינגלים

# **"[[Burnin' Up]]"** הוא הסינגל הראשון של האלבום שיצא לאור רשמית ב-19 ביוני 2008. הקליפ של השיר שודר לראשונה בערוץ דיסני, לאחר הבכורה של הסרט קאמפ רוק ששודר לראשונה ביום למחרת.
# **"Lovebug"** הוא הסינגל השני מתוך האלבום ונחשף בטקס פרסי הווידאו קליפים של MTV לשנת 2008 . הוא יצא לאור רשמית ב-30 בספטמבר 2008. השיר נכתב בעת שהלהקה הייתה בסיבוב הופעות עם מיילי סיירוס. הקליפ הרשמי של השיר שודר לראשונה בערוץ דיסני ב-19 באוקטובר 2008. קווין ג'ונאס הסביר כי הסרט "היומן" היווה את ההשראה לקליפ. בקליפ מככבת השחקנית קמילה בל. השיר הגיע למקום ה-45 בארצות הברית ולמקום ה-92 בבריטניה.
# **"[[Tonight (שיר של האחים ג'ונאס)|Tonight]]"** הוא הסינגל השלישי והאחרון של האלבום.

### סינגלים שיווקיים
השיר "A Little Bit Longer" יצא לאור ב-5 באוגוסט 2008 כסינגל השיווקי הראשון. ב-12 במרץ 2009 יצא לאור "Pushin' Me Away" כסינגל השיווקי השני והאחרון מהאלבום. השיר הגיע למקום ה-16 במצעד הבילבורד הוט 100, כמו כן גם למקום השני המצעד המכירות הדיגיטליות ולמקום ה-27 במצעד שירי הפופ האמריקאי.

### שירים נוספים
השיר "BB Good" הפותח את האלבום לא יצא לאור כסינגל, אך צבר מכירות דיגיטליות אשר הספיקו לו על מנת להיכנס למצעד הבילבורד הוט 100 למקום ה-88. בנוסף, הגיע למקום 39 במצעד השירים הדיגליים בארצות הברית, ולמקום 60 במצעד שירי הפופ. שיר נוסף מהאלבום, "Shelf", הגיע למקום ה-80 במצעד הבילבורד הוט 100.

## הצלחה מסחרית
האלבום הופיע לראשונה במקום הראשון במצעד בילבורד 200 האמריקני ומכר כ-525,402 עותקים בשבוע הראשון שלו.

בשבוע השני, האלבום נותר במקום הראשון בבילבורד 200 האמריקני ומכר 147,000 עותקים נוספים, מה שהופך אותו לאלבום הנמכר ביותר של הלהקה נכון לאותה התקופה. בשבוע השלישי הוא ירד למקום הרביעי במצעד, ומכר עוד 80,000 עותקים. ב-17 באוקטובר 2008 הוענק לאלבום תואר פלטינה על ידי איגוד תעשיית ההקלטות האמריקאי (RIAA) למכירות של למעלה ממיליון עותקים בארצות הברית. נכון לחודש פברואר 2015, האלבום מכר 1.6 מיליון עותקים בארצות הברית.

## רשימת רצועות

## מיקומי שיא

### מצעדים שנתיים

## תארים

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי האחים ג'ונאס
קטגוריה:אלבומים באנגלית
קטגוריה:אלבומים שהופקו על ידי ג'ון פילדס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה בברזיל
קטגוריה:אלבומי חברת הוליווד רקורדס
שבת העסקים הקטנים

**שבת העסקים הקטנים** הוא חג קניות אמריקאי שנערך במהלך השבת לאחר חג ההודיה האמריקאי, אירוע זה הוא חלק מחודש הקניות העמוסות בשנה.

## היסטוריה
הפעם הראשונה שנערך האירוע היה ב-27 בנובמבר 2010 והיה מעין חלופה ששימשה עסקים קטנים מול ענקיות הקמעונאות שעורכות את הבלאק פריידי והסייבר מאנדיי, יום שבת העסקים הקטנים מעודד את הקונים לקנות בעסקים קטנים ומקומיים, יום העסקים "Small business הוא סימן מסחרי רשום של אמריקן אקספרס.

האירוע הראשון נערך ידי אמריקן אקספרס, בשיתוף פעולה עם הקרן הלאומית למען שימור היסטור וראש עיריית בוסטון, תומאס מנינו. ב-2010 אמריקן אקספרס קידמה את יום הקניות באמצעות קמפיין פרסום ברדיו ובטלוויזיה.

עם חלוף השנים החלה החברה לפרסם את יום הקניות באמצעות מספר דרכים חדשניות או יעילות יותר, בין היתר שימשה בפלטפורמת המדיה חברתית, פוליטיקאים מקומיים שקידמו את יום הקניות ואף קבוצות עסקים ששיתפו פעולה עם אמריקן אקספרס. פורסמו כמעט 30,000 ציוצים שכללו את האשטאג "smallbusinesssaturday#".

## הערות שוליים

קטגוריה:כלכלת חג המולד
קטגוריה:אירועים בחודש נובמבר
קטגוריה:חגי צרכנות
רן מלובני

**רן מלובני** (נולד ב-7 במרץ 1967) הוא עיתונאי, שדרן ופרשן ספורט ישראלי.

## ביוגרפיה
מלובני סיים את לימודיו בבית הספר רנה קסין. בוגר תואר ראשון בתקשורת באוניברסיטת אריאל בשומרון ותואר שני בתקשורת פוליטית באוניברסיטת בר-אילן.

מלובני משמש כשדרן וכמגיש תוכניות בערוץ הספורט. בין היתר משמש כשדרן משחקי כדורגל, כדורסל, כדוריד, כדורעף ועוד. מרצה באוניברסיטת אריאל בשומרון.

## קישורים חיצוניים

* רן מלובני, באתר ערוץ הספורט

## הערות שוליים

קטגוריה:סגל ערוץ הספורט
קטגוריה:סגל אוניברסיטת אריאל בשומרון: בית ספר לתקשורת
קטגוריה:עיתונאי ספורט ישראלים
קטגוריה:פרשני כדורגל ישראלים
קטגוריה:שדרני ספורט ישראלים
קטגוריה:בוגרי תיכון רנה קסין
קטגוריה:בוגרי אוניברסיטת אריאל בשומרון
קטגוריה:אלפי מנשה: אישים
קטגוריה:ישראלים שנולדו ב-1967
חג המולד הכחול

[שמאל|ממוזער|250x250px|חג המולד הכחול מתקיים בסוף [הציפייה, לפני יום חג המולד.]]
במסורת הנוצרית המערבית, **חג המולד הכחול** (נקרא גם: **הלילה הארוך ביותר**) הוא יום בעונת הציפייה, המציין את הלילה הארוך ביותר בשנה. ביום הזה, כמה כנסיות בזרמים נוצריים מערביים מקיימות אירועים בהם מתפללים ומנחמים את האנשים שאיבדו את יקיריהם או חווים צער. את היום חוגגים קתולים, לותרניזם, מתודיזם, מורביאנים, וקלוויניזם. היום הוא אוכריסטיה שנחשבת לחלק רשמי משירות הכנסייה. שירות פולחן זה מתקיים באופן מסורתי בלילה הארוך ביותר בשנה, בסביבות 21 בדצמבר בכל שנה.

במהלך היום הזה, ניתנת האפשרות להביע את הצער שהאדם חווה, תוך התמקדות בתקווה. נרות, המסודרים כזר ציפייה, מודלקים בהזדמנויות רבות במהלך חג המולד הכחול; כיסאות ריקים נשמרים כדרך להנציח את אלו שאבדו בשנה הקודמת. חג המולד הכחול נחשב לחלק מחג המולד עצמו והוא מתקיים בסמוך אליו.

## ראו גם
* יום תומאס הקדוש
* יום ראשון של המתים

## קישורים חיצוניים

## הערות שוליים

קטגוריה:אירועי וחגיגות חג המולד
קטגוריה:אירועים בחודש דצמבר
קרחון הנד

**קרחון הנד** (באנגלית: **Hand Glacier**)), הוא קרחון יובלי, בהרי ויקטורי, אזור חוף בורכגרווינק, בארץ ויקטוריה, שבאנטארקטיקה.

הקרחון מתחפר עמוק בעמק הקרחון.

הקרחון מנקז את המורדות המזרחיים של מישור מלטה; וזורם לכיוון מזרח מדרום לרכס קלאפ.

הקרחון נשפך לקרחון בורכגרווינק מצפון-מערב להר פריור.

## היסטוריה
### גילוי הקרחון

הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של הצוער ה. הנד (H. Hand), שהיה ביולוג בתחנת מקמרדו, בשנים 1967 ו- 1968.

## לקריאה נוספת

• Laura Crispini, Laura Federico, Giovanni Capponi, **[https://agupubs.onlinelibrary.wiley.com/doi/full/10.1002/2013TC003414 Structure of the Millen Schist Belt (Antarctica): Clues for the tectonics of northern Victoria Land along the paleo‐Pacific margin of Gondwana]**, Tectonics, Volume 33, Issue 4 April 2014 Pages 420-440, https://doi.org/10.1002/2013TC003414

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA180&lpg=PA180&dq=%22Blackwall+Glacier%22&source=bl&ots=PEmilYyj1D&sig=CIxptqhTTGBQU2pvFUWJkYoxNT8&hl=en&sa=X&ved=0ahUKEwiw4uffytjZAhUnIsAKHURpAHsQ6AEIOTAE#v=onepage&q=%22Hand%20Glacier%22&f=false The Transantarctic Mountains: Rocks, Ice, Meteorites and Water]**, P 138

## קישורים חיצוניים
* קרחון הנד באתר הסקר הגאולוגי של ארצות הברית
* קרחון הנד באתר הגאזט האנטארקטי של ממשלת ניו זילנד
* קרחון הנד באתר הגאזט האנטארקטי של ממשלת אוסטרליה
* קרחון הנד באתר הגאזט האנטארקטי המשווה SCAR של ממשלת אוסטרליה
* קרחון הנד באתר mindat
* מחשבון מרחקים - המרחק מקרחון הנד לאתרים סמוכים

## הערות שוליים

הנד
הנד
קטגוריה:ערכים עם קואורדינטות
האיילים של סנטה קלאוס

**האיילים של סנטה קלאוס** (באנגלית: **Santa Claus's reindeer**) מוזכרים בסיפורים רבים. האיילים מושכים במרבית הסיפורים מזחלת בשמיים החשוכים כדי לעזור לסנטה קלאוס למסור מתנות לילדים בערב חג המולד.

## היסטוריה
בפולקלור המסורתית, המזחלת של סנטה קלאוס מובלת על ידי שמונה איילים ששמם בחלק ניכר מהסיפורים הם דשר, דנכן, פרנסר, שועלה, קומט, קופידון, דונדר ובליצן. הפופולריות המתמשכת של שירי חג מולד הביאה לכך שגם אייל נוסף, שנקרא רודולף אדום האף הצטרף לרשימה ובכך מגדיל את מספר האיילים של סנטה קלאוס לכ-9 איילים.

ההתייחסות הראשונה למזחלת של סנטה שנמשכת על ידי איילים מופיעה בשיר ילדים שאויר משנת 1821, השיר שפורסם בניו יורק נכתב ואויר על ידי אלמונים.

### רודולוף

על פי הסיפור רודולף היה בנו של דונר (donner), רודולף נולד עם אף אדום זוהר, שהפך אותו למנודה חברתית בקרב איילי הצפון האחרים. אולם ערב חג מולד אחד השמיים היו מעוננים מדי וסנטה קלאוס לא יכול היה לעוף עם מזחלתו רתומת האיילים. לפתע הבחין סנטה קלאוס באפו הזוהר של רודולף והחליט שאפו ישמש כפנס, ושהוא יעמוד בראש האיילים הגוררים. מאז כלל צוות גרירת מזחלתו של סנטה קלאוס 9 איילים.

## קישורים חיצוניים

## הערות שוליים

קטגוריה:דמויות ספרותיות
קטגוריה:סנטה קלאוס
קטגוריה:איילים בתרבות
קרחון ליין

**קרחון ליין** (באנגלית: **Line Glacier**) הוא קרחון יובלי, בהרי ויקטורי, אזור חוף בורכגרווינק, בארץ ויקטוריה, שבאנטארקטיקה.

הקרחון מנקז את החלק הדרומי של המורדות המזרחיים של רמת מלטה; וזורם לכיוון מזרח בין פסגת קולינס והר אלברטס.

הקרחון נשפך לקרחון בורכגרווינק.

## היסטוריה
### גילוי הקרחון

הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1962.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

קנת' ליין (Kenneth Line) שהיה מהנדס ששירת במשלחת הגאולוגית של השירות האנטארקטי של ארצות הברית, באי רוזוולט, בעונת המחקר (הקיץ האנטארקטי) 1967–1968.

## קישורים חיצוניים
* קרחון ליין באתר הסקר הגאולוגי של ארצות הברית
* קרחון ליין באתר הגאזט האנטארקטי של ממשלת ניו זילנד
* קרחון ליין באתר הגאזט האנטארקטי של ממשלת אוסטרליה
* קרחון ליין באתר הגאזט האנטארקטי המשווה SCAR של ממשלת אוסטרליה
* תצלום רמת מלטה, ומוצאו של קרחון ליין
* קרחון ליין באתר mindat

## הערות שוליים

קטגוריה:חוף בורכגרווינק: קרחונים
ריוג'י נויורי

**ריוג'י נויורי** (ביפנית: **野依 良治**; נולד ב-3 בספטמבר 1938) הוא כימאי יפני, זוכה פרס נובל לכימיה לשנת 2001 ביחד עם ויליאם נולס, על "עבודתם על תגובות הידרוגנציה מזורזות כיראלית".

## ביוגרפיה
ריוג'י נויורי נולד ב-3 בספטמבר 1938 בקוֹבֶּה שביפן. עוד בצעירותו פיתח עניין במדעים ולמד פיזיקה אצל זוכה פרס נובל הידקי יוקאווה. מאוחר יותר הוא הוקסם מכימיה, לאחר ששמע מצגת על ניילון בתערוכה תעשייתית. בשנת 1961 סיים תואר ראשון בבית הספר להנדסה שבאוניברסיטת קיוטו, לאחר מכן קיבל תואר שני בכימיה תעשייתית מבית הספר לתואר שני להנדסה באוניברסיטת קיוטו. בין השנים 1963–1967 היה עמית מחקר בבית הספר להנדסה באוניברסיטת קיוטו ומדריך בקבוצת המחקר של היטושי נוזאקי. נויורי קיבל תואר דוקטור להנדסה (DEng) מאוניברסיטת קיוטו בשנת 1967. בשנת 1968 מונה לפרופסור ועשה את הפוסט-דוקטורט באוניברסיטת הרווארד. לאחר הפוסט דוקטורט, נויורי עבד כמרצה באוניברסיטת נגויה ועבד במקביל ב-RIKEN.

## מחקר
נויורי מאמין בכוחה של הכימיה הירוקה. במאמר משנת 2005 טען לחתירה ל"אלגנטיות מעשית בסינתזה". במאמר זה הצהיר כי "היכולת שלנו לחשוב על סינתזות כימיות פשוטות ומעשיות היא הכרחית להישרדותם של המינים שלנו." במקום אחר אמר כי "המחקר מיועד לאומות ולאנושות, לא לחוקרים עצמם." הוא מעודד מדענים להיות פעילים פוליטית: "החוקרים חייבים לדרבן את דעת הקהל ואת מדיניות הממשלה לקראת בניית החברה המקיימת במאה ה-21."

נויורי הוא יו"ר המועצה לשיקום החינוך, שהוקמה על ידי ראש ממשלת יפן שינזו אבה לאחר עלייתו לשלטון בשנת 2006.

נויורי מפורסם בעיקר בזכות הידרוגנציה אסימטרית המשתמשת כזרזים קומפלקסים של רודיום ורותניום, במיוחד אלה המבוססים על ליגנד BINAP. (הידרוגנציה א-סימטרית של אלקן בנוכחות ((S)-BINAP) Ru (OAc) 2 משמש לייצור מסחרי של נפרוקסן טהור אננטיומרית (97% ee), המשמש כתרופה נוגדת דלקת. הסוכן האנטיבקטריאלי לבופלוקסצין מיוצר על ידי הידרוגנציה אסימטרית של קטונים בנוכחות קומפלקס הליד BINAP של Ru (II).

הוא עבד גם על תהליכים אסימטריים אחרים. בכל שנה מייצרים 3,000 טון (לאחר התרחבות חדשה) של מנטול (ב-94% ee) על ידי התאגיד הבינלאומי Takasago, תוך שימוש בשיטת נויורי לאיזומריזציה של אמינים אליאליים.

## הוקרה
פרס ריוג'י נויורי נקרא לכבודו. בשנת 2000 נויורי הפך לדוקטור לשם כבוד באוניברסיטת רן 1, שם לימד בשנת 1995, ובשנת 2005, הפך לדוקטור לשם כבוד ב וב-RWTH אוניברסיטת אאכן, גרמניה. נויורי נבחר כחבר זר בחברה המלכותית (ForMemRS) בשנת 2005, וקיבל תואר דוקטור לשם כבוד מהמכון לטכנולוגיה כימית, מומבאי (בעבר נקראה UDCT) ב-23 בפברואר 2018.

פרסים שקיבל:
* 1978 – פרס מטסונאגה.
* 1982 – פרס התרבות צ'ו-נצ'י
* 1985 – פרס האגודה לכימיקלים ביפן
* 1991 – פרס ג'ון ג. קירקווד, האגודה האמריקנית לכימיה ואוניברסיטת ייל
* 1992 – פרס אסאחי
* 1993 – פרס טטרהדרון
* 1995 – פרס האקדמיה של יפן (אקדמאים)
* 1997 – פרס ארתור סי קופ
* 1997 – מדליית כיראליות
* 1999 – פרס המלך פייסל הבינלאומי
* 2001 – פרס וולף לכימיה
* 2001 – פרס נובל לכימיה
* 2009 – מדליית זהב למונוסוב

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זוכי פרס וולף לכימיה
קטגוריה:זוכי פרס נובל יפנים
קטגוריה:זוכי פרס נובל לכימיה
קטגוריה:חברי האקדמיה הרוסית למדעים
קטגוריה:יפנים חברי האקדמיה הלאומית למדעים של ארצות הברית
קטגוריה:מדענים יפנים
קטגוריה:סגל אוניברסיטת הרווארד
קטגוריה:עמיתים זרים בחברה המלכותית
קטגוריה:מעוטרי מסדר התרבות
קטגוריה:זוכי מדליית הכיראליות
קטגוריה:סטריאוכימאים
קטגוריה:יפנים שנולדו ב-1938
לוקומוטיב קלינינגרד (כדורעף נשים)

**לוקומוטיב** הוא מועדון כדורעף נשים רוסי מהעיר קלינינגרד, המתמודד בליגת העל הרוסית בכדורעף נשים.

## היסטוריה
בשנים 2006–2009 קלינינגרד יוצגה בליגת העל לנשים בכדורעף על ידי קבוצת דינמו-ינטאר , שאורגנה מחדש כדינמו מחוז מוסקבה. בשלוש השנים הללו הקבוצה לא שיחקה אף משחק בקלינינגרד ובשנת 2009 היא כבר הועברה באופן חוקי למוסקבה.

ב-9 באפריל 2018, במסיבת עיתונאים בקלינינגרד בהשתתפות נציגי ממשלת מחוז קלינינגרד, התאחדות הכדורעף הרוסית ומועדון לוקומוטיב נובוסיבירסק הוכרז כי מועדון כדורעף לוקומוטיב קלינינגרד נוצר בעיר, כקבוצת בת של לוקומוטיב נובוסיבירסק. אנדריי וורונקוב, לשעבר מאמן נבחרת רוסיה לגברים, מונה למאמן הקבוצה החדשה, שנכללה בהרכב ליגת העל הרוסית בעונת 2018/2019. הושג הסכם עם מספר שחקניות כדורעף והמועדון החל להתמודד באליפות הלאומית.

עונת הבכורה הייתה מוצלחת. לאחר שלוקומוטיב סיימה במקום השני באליפות רוסיה, לוקומוטיב העפילה לגמר פלייאוף האליפות, שם הפסידה לדינמו מוסקבה וסיימה כסגנית האלופה. ב-16 בנובמבר 2019 זכתה לוקומוטיב בתואר הראשון שלה כשגברה 3:0 על דינמו מוסקבה במשחק הסופר קאפ. בעונת 2020/2021 שוב גברה על אותה דינמו, הפעם בגמר אליפות רוסיה ובכך זכתה לראשונה באליפות הלאומית. מה שהקנה לה זכות השתתפות בשלב הבתים של ליגת האלופות בכדורעף נשים לצד דינמו מוסקבה ואק בארס קאזאן.

## הישגים לפי עונה

## היכל הבית
לוקומוטיב מארחת את משחקיה בהיכל הספורט יאנטארני (קיבולת האולם הגדול היא 6,800, האולם הקטן - 500 צופים). ההיכל נפתח באוקטובר 2009 ועד 2013 היה זה היכל הבית של קבוצת כדורעף הגברים דינמו-ינטאר.

## תארים
;אליפות רוסיה
* זכייה 2021
* סגנות 2019, 2020
;גביע רוסיה
* חצי גמר: 2019
;הסופר קאפ הרוסי
* זכייה: 2019

## קישורים חיצוניים

*  

* פרופיל הקבוצה, באתר פדרציה של כדורעף נשים

## הערות שוליים

קטגוריה:קבוצות כדורעף נשים רוסיות
קטגוריה:קלינינגרד: ספורט
מצעד 40 הרצועות

שמאל|ממוזער|250x250 פיקסלים|לוגו מגזין הבילבורד
**מצעד 40 הרצועות** (באנגלית: **Top 40 Tracks**) היה מצעד פזמונים, שהופעל על ידי מגזין הבילבורד והושק לראשונה בגיליון 5 בדצמבר 1998, כאשר בילבורד שינה את חוקי מצעד שירי הרדיו, על מנת ששירי רית'ם אנד בלוז, קאנטרי ורוק, יצליחו להשתלב במצעדים גם כן. כדי לשמר את הקונספט של המצעד הקודם, המצעד כלל בתוכו כ-40 רצועות ושירים בסך הכול. 40 הרצועות המצליחות ביותר התבססו על נתונים שהגיעו מתחנות הרדיו הבאות: רדיו מיינסטרים, רדיו שירים קצביים ורדיו שירים עכשוויים למבוגרים.

מצעד 40 הרצועות הוחלף במרץ 2005, במצעד שירי הפופ.

## ראו גם
* בילבורד
* בילבורד 200

## קישורים חיצוניים
* 

## הערות שוליים

40 רצועות
ריצ'רד שרוק

**ריצ'רד רויס שרוק** (באנגלית: **Richard Royce Schrock**; נולד ב-4 בינואר 1945) הוא כימאי אמריקאי, זוכה פרס נובל לכימיה לשנת 2005 ביחד עם רוברט גרבס, "על פיתוח שיטת המטתזה בסינתזה אורגנית".

## ביוגרפיה
ריצ'רד שרוק נולד ב-4 בינואר 1945 במזרח אינדיאנה שבארצות הברית. בשנת 1967 סיים שרוק את התואר הראשון באוניברסיטת קליפורניה בריברסייד, ובשנת 1971 הפך לדוקטור באוניברסיטת הרווארד. את הפוסט-דוקטורט עשה באוניברסיטת קיימברידג'.

מאז שנת 1989 שרוק מכהן כפרופסור במכון הטכנולוגי של מסצ'וסטס. בשנת 2018 חזר לעבוד באוניברסיטה בריברסייד.

## קישורים חיצוניים

* 

קטגוריה:סגל אוניברסיטת קליפורניה בריברסייד
קטגוריה:זוכי פרס נובל לכימיה
קטגוריה:זוכי פרס נובל אמריקאים
קטגוריה:חברי האקדמיה הלאומית למדעים של ארצות הברית
קטגוריה:בוגרי אוניברסיטת קליפורניה בריברסייד
קטגוריה:בעלי תואר דוקטור מאוניברסיטת הרווארד
קטגוריה:עמיתים זרים בחברה המלכותית
קטגוריה:סגל אוניברסיטת קיימברידג'
קטגוריה:סגל המכון הטכנולוגי של מסצ'וסטס
קטגוריה:אמריקאים ממוצא גרמני
קטגוריה:אמריקאים שנולדו ב-1945
דנייפר מוהילב (2020)

**דנייפר-מוהילב** הוא מועדון כדורגל בלארוסי מהעיר מוהילב, שזכתה באליפות הליגה השנייה בבלארוס ומתמודדת בליגה הבלארוסית הראשונה מעונת 2021.

## היסטוריה

ב-14 בינואר 2020 הוכרז כי מועדון הכדורגל "דניאפרו" לא ישתתף עוד באליפות בלארוס ורשויות העיר החליטו ליצור מועדון כדורגל חדש בשם "דנייפר-מוהילב". המועדון יונק את שורשו ממועדון דנייפר מוהילב.

## אצטדיון הקבוצה
הקבוצה משחקת באצטדיון ספרטק בעל קיבולת מרבית של 7,350 איש. האצטדיון נפתח בשנת 1956 ובשנת 1960 הוא הפך לביתה של קבוצת חימיק המקומית. לאחר בנייתו מחדש, בשנת 2009, האצטדיון הפך למתחם ספורט מודרני.

ממוזער|מרכז

## קישורים חיצוניים
* 

## הערות שוליים

קטגוריה:קבוצות כדורגל בלארוסיות
קטגוריה:דנייפר מוהילב
מאיה דיאב

**מאיה דיאב** (בערבית: **مايا دياب**; נולדה ב-12 בנובמבר 1980) היא זמרת פופ, שחקנית ואשת טלוויזיה לבנונית. היא חברה לשעבר בלהקת הבנות הלבנונית ארבע החתולות .

## ביוגרפיה
מאיה דיאב נולדה באשרפייה, למשפחה יוונית אורתודוקסית נוצרית. דיאב למדה תקשורת, ברדיו וטלוויזיה וקיבלה תואר מהאוניברסיטה הלבנונית; היא השתתפה במספר תוכניות טלוויזיה. לדיאב אח אחד (ע'סאן) ושתי אחיות (מונה וגרייס). היא הצעירה מבין ילדי הוריה. היא התחתנה עם איש עסקים מוסלמי, עבאס נאצר, בשנת 2006 אתו נולדה לה בתה, קאי, בני הזוג נפרדו בשנת 2017.

היא הייתה חברה בלהקת בנות ולאחר שעזבה אותה, בשנת 2011 היא ביצעה דואט עם ראמי עייאש.

בינואר 2020 סיפרה שנחטפה בביירות בשנת 2005, שם הוחזקה כבת ערובה והתעללו בה במכונית במשך יום אחד.

באוקטובר 2020, מאיה דיאב נבחרה על ידי מועצת האופנה הערבית  לסמל האופנה של העולם הערבי והיא הכריזה על פתיחת שבוע האופנה הערבי ה -12 שהתקיים כמעט בדובאי.

## דיסקוגרפיה
### אלבומי אולפן

* #MyMaya (2015)


### סינגלים

* "Habibi"
* "Chaklak Mabta'rif"
* "Tawel Balak"
* "Dabou Inayk"
* "Aywah"
* "Ya Gatifeen"
* "Hiya Di Donia"


## פילמוגרפיה
* 2007 - "אריה וארבע חתולות  - A lion and four cats" 

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה לבנוניות
קטגוריה:דוגמניות לבנוניות
קטגוריה:זמרות לבנוניות
קטגוריה:זמרות פופ
קטגוריה:נוצריות מזרח תיכוניות
קטגוריה:נוצרים לבנונים
קטגוריה:ביירות: אישים
קטגוריה:בוגרות האוניברסיטה הלבנונית
קטגוריה:לבנוניות שנולדו ב-1980
היחידה המבצעית לתגובה מהירה

**היחידה המבצעית לתגובה מהירה** (באוקראינית: **Корпус Оперативно-Раптової Дії**) המכונה בקיצור **KORD** היא יחידת משימות מיוחדת של המשטרה הלאומית באוקראינה, שנועדה לפתור מצבי חירום מורכבים ונחשבת ליחידת המבצעים המיוחדת של המשטרה, המקבילה לימ"מ הישראלי.

## היסטוריה
ב-12 במרץ 2015 הודיע שר הפנים של אוקראינה ארסן אבקוב בדו"ח "100 ימי פעילות ממשלתית: הדרך להתייצבות" כי תוקם יחידת מצבעים מיוחדת על בסיס גדודים מיוחדים וכוחות מיוחדים של משרד הפנים והיא תיקרא בשם KORD.

ב-28 באוקטובר 2015 החלה קבלתם של מועמדים לשירות ביחידה באקדמיה הלאומית לענייני פנים, הממוקמת בקייב. בסך הכל נבדקו כ-1.3 אלף מועמדים לשירות ביחידה המשטרתית המיוחדת. ב-4 במרץ 2016, 37 הלוחמים הראשונים של קבוצת "A" של הכוחות המיוחדים של KORD, לאחר שעברו מבחנים וקורס הכשרה של חודשיים, החלו בתפקידיהם. ראש המשטרה הלאומית חטיה דקנואידזה ציינה כי היה זה יום הוא יום היסטורי נוסף בתולדות המשטרה הלאומית באוקראינה. במהלך קורס הכשרה של חודשיים, אנשי היחידה אימצו את הניסיון והטקטיקה של ביצוע פעולות מיוחדות של המשטרה בארצות הברית.

ב-17 במרץ 2016, במסגרת הקמתה של תוכנית הגנת עדים במסגרת KORD של המשטרה הלאומית באוקראינה, החלו האימונים הראשונים עם שירות המרשל האמריקני וכעבור שבועיים קיבלו 17 מדריכי קבוצת "B" של הכוחות המיוחדים של KORD של המשטרה הלאומית באוקראינה תעודות על סיום ההכשרה. גם ביום זה, 1 באפריל, החלה בחירת המועמדים ליחידות KORD ברחבי אוקראינה. הכוחות המיוחדים היו אמורים לגייס 3,076 שוטרים. ב-22 ביולי 2016, נציג FBI העביר לחיילים האוקראינים תעודות סיום הקורס הבסיסי בכלי נשק וטקטיקות מיוחדים. במשך עשרה ימים, מדריכים מה-FBI שיתפו את חוויותיהם במעצר שוטרי אכיפת החוק עם אנשי הכוחות המיוחדים של משטרת KORD.

היחידה מופיעה בסצנת הפתיחה של הסרט Tenet, בבימויו של כריסטופר נולאן.
## משימות
בין המשימות העיקריות של היחידה הם:
* פיתוח, הכנה וביצוע פעולות מיוחדות ללכידת עבריינים מסוכנים;
* דיכוי פשעים שבוצעו על ידי חברי ארגוניפשע;
* שחרור בני ערובה;
* מתן תמיכה בניהול מבצעי איתור;
* מתן תמיכה ליחידות משטרה אחרות כדי להבטיח לכידת עבריינים;
* השתתפות במבצעי מלחמה בטרור בשיתוף פעולה עם המרכז למלחמה בטרור של שירות הביטחון של אוקראינה;
* מחקר שיטות עבודה של יחידות זרות דומות בתחום;
* הקפדה על ביצוע אמצעי אבטחה לאנשים המעורבים בהליך פלילי.
## קישורים חיצוניים

*  

## הערות שוליים

KORD
קטגוריה:יחידות משטרתיות ללחימה בטרור
קטגוריה:2016 באוקראינה
קטגוריה:אוקראינה: צבא וביטחון
Music from the 3D Concert Experience

**Music from the 3D Concert Experience** הוא אלבום הופעה של הלהקה האמריקאית האחים ג'ונאס. הוא יצא לאור ב-24 בפברואר 2009, שלושה ימים לפני צאתו של סרט הקולנוע "האחים ג'ונאס – ההופעה בתלת מימד". הפסקול הגיע למקום השלישי בבילבורד 200. זה הפסקול השני של הלהקה. נכון לפברואר 2015 האלבום מכר כ-189,000 עותקים בארצות הברית.

## רשימת רצועות

## מיקומי שיא

### מצעדים שנתיים

## תארים

## קישורים חיצוניים

## הערות שוליים

קטגוריה:פסקולים מ-2009
קטגוריה:אלבומי האחים ג'ונאס
קטגוריה:אלבומי הופעה באנגלית
קטגוריה:פסקולים באנגלית
קטגוריה:פסקולי סרטים
קטגוריה:אלבומי חברת הוליווד רקורדס
שגיאת קיטום

באנליזה נומרית ובמדע חישובי, **שגיאת קיטום** היא השגיאה שנוצרת על ידי הגבלת אורכו של סכום אינסופי וקירובו בסכום סופי. למשל, אם מחשבים את ערכה של פונקציית הסינוס באמצעות שני האיברים הראשונים שאינם אפסים בסדרת טיילור שלה (למשל, עבור x קטן, מחשבים \sin(x) \approx x - \tfrac16 x^3), השגיאה שמתקבלת היא שגיאת קיטום. הוא קיים אפילו עם חשבון דיוק אינסופי, מכיוון שהוא נגרם על ידי קטיעה של סדרת טיילור האינסופית ליצירת האלגוריתם.

לעיתים קרובות, שגיאה בקיצוץ כוללת גם שגיאת דיקרטיזציה, שהיא הטעות הנובעת מביצוע מספר סופי של צעדים בתוך חישוב המקרב תהליך אינסופי. לדוגמה, בשיטות נומריות לפתרון משוואות דיפרנציאליות רגילות, הפונקציה המשתנה ברציפות, שהיא הפתרון של המשוואה הדיפרנציאלית מקורבת על ידי תהליך שמתקדם שלב אחר שלב, והשגיאה הכרוכה בכך היא טעות דיסקרטיזציה או קטיעה.

לעיתים, שגיאת עיגול (התוצאה של שימוש בייצוג נקודה צפה סופי במחשבים) נקראת גם היא שגיאת קיטום, במיוחד אם המספר מעוגל באמצעות קיטום.

## ראו גם
* שגיאת קוונטיזציה

## לקריאה נוספת

קטגוריה:אנליזה נומרית
אצטדיון הרנן רמירס וייגאס

**אצטדיון הרנן רמירס וייגאס** (בספרדית: **Estadio Hernan Ramírez Villegas**) הוא אצטדיון כדורגל, הממוקם בעיר פריירה, בירתו של מחוז ריסרלדה שבקולומביה ומשמש כאצטדיונה הביתי של קבוצת דפורטיבו פריירה. תכולת האצטדיון היא 30,297. האצטדיון תוכנן ועוצב על ידי הארכיטקט, הרנן רמירס וייגאס והמעצב, גיירמו גונסלס סולטה ופתיחתו הרשמית הייתה בשנת 1971. ב-1 וב-2 במאי 1971 נערך טקס הפתיחה לטורניר מיוחד שבו השתתפו דפורטיבו פריירה, אונסה קלדס, ספורטינג קריסטל ואמלק. משחק הפתיחה הסתיים בתיקו 2-2 בין דפורטיבו פריירה וספורטינג קריסטל.

בשנת 2008 בחרה פיפ"א את קולומביה כמדינה שתארח את גביע העולם בכדורגל עד גיל 20 בשנת 2011 ומאחר ופריירה נבחרת להיות אחת משמונה הערים המארחות, היה עליה לשפץ את האצטדיון שלא עמד בקריטריונים. ראש העיר, ישראל לונדוניו, עמד בראש הקבוצה שהחלה את השינוי והשיפוץ הכמעט מוחלט שעבר האצטדיון ושעלותו הייתה 17,200,000 דולר.

בין האירועים שנערכו באצטדיון היו הסודאמריקנו 1987, הקופה אמריקה 2001, קופה ליברטדורס 2002, הסודאמריקנו 2005, המונדיאליטו 2011, קופה סודאמריקנה 2014 והטורניר הקדם אולימפי של דרום אמריקה ב-2020.

## גלריה

קובץ:Estadio_hernan_rairez.jpg|מבט מתוך האצטדיון
קובץ:EstadioPereira.jpg|האצטדיון ממבט על


## קישורים חיצוניים

הרנן רמירס וייגאס
קטגוריה:קולומביה: אצטדיונים ומתקני ספורט לאומיים
קטגוריה:דפורטיבו פריירה
כריסטיאנה ורטנברג

**כריסטיאנה ורטנברג** (בגרמנית: **Christiane Wartenberg**; נולדה ב-27 באוקטובר 1956 בפרנצלאו) היא אתלטית גרמנייה, שהתחרתה בעיקר בריצת 1500 מטר.

היא התמודדה מטעם גרמניה המזרחית באולימפיאדת מוסקבה שהתקיימה במוסקבה, רוסיה בריצת 1,500 מטר וזכתה במדליית הכסף.

## הישגים נוספים
* 1975 – מקום חמישי באליפות אירופה באולמות.
* 1976 – השתתפות באולימפיאדת מונטריאול: הודחה בריצת הביניים של 1,500 מטר.
* אליפות העולם 1979, ראשונה בריצת 1,500 מטר במונטריאול.
* 1983 – השתתפות באליפות העולם בהלסינקי: המקצה בוטל עקב חום, 1,500 מטר.

## קישורים חיצוניים

## הערות שוליים

קטגוריה:אתלטיות מזרח גרמניות
קטגוריה:אתלטים אולימפיים מזרח גרמנים
קטגוריה:זוכות מדליית כסף אולימפית ממזרח גרמניה
קטגוריה:אתלטיות באולימפיאדת מונטריאול (1976)
קטגוריה:אתלטיות באולימפיאדת מוסקבה (1980)
קטגוריה:רצות 1500 מטר
קטגוריה:גרמניות שנולדו ב-1956
קטגוריה:גרמנים שנולדו ב-1956
כיכר מגנוליה

ממוזער|220x220 פיקסלים|מזרקת שמש ורגינה בכיכר
**כיכר מגנוליה** (במקדונית: **Плоштад Магнолија**) הוא מרחב ציבורי וכיכר העיר של ביטולה במקדוניה הצפונית, הממוקמת בסמוך למגדל השעון. מסביב לכיכר, בתים ישנים בסגנון אדריכלי מקדוני עות'מאני המאכלסים משרדים, בתי קפה וברים.

בביטולה, שהייתה מרכז תרבות מרכזי באימפריה העות'מאנית, יש מבנים מעניינים מזמן שלטון הטורקים, מהם רבים ברחוב מיין ובכיכר מגנוליה.

בכיכר נמצאת גם גלריית אמנות "מגאזה" ו"בניין הזכוכית".

עיריית ביטולה, בשיתוף פעולה עם ממשלת מקדוניה הצפונית, הציבו בכיכר את האנדרטה לכבוד מייסד הרקליאה שגובהה 8.5 מ', ומסביב לה מזרקה ועליה סמל שמש ורגינה וספסלי ישיבה ומנוחה.

## קישורים חיצוניים

## הערות שוליים

קטגוריה:ביטולה
מגנוליה